sonderborg.dk

Nordic Masterclass
2025-10-09 19:30 - 21:30 (Europe/Copenhagen) | Koncertsalen Alsion, Alsion 2, Sønderborg, 6400, Danmark
Det hele startede i Alsion for over 10 år siden, da Nordic Masterclass blev grundlagt i 2012. Hvert år ansøger mere end 100 talentfulde dirigenter fra hele verden om en af de eftertragtede pladser. Deltagerne får en unik mulighed for at blive vejledt og undervist af den legendariske finske dirigent Jorma Panula samt den danske dirigent Maria Badstue, der også er kursets stifter. Som en del af oplevelsen kan man nyde en spændende afslutningskoncert, som er gratis at opleve – en enestående chance for at overvære morgendagens dirigenter i aktion.

Ca. 1 time og 50 minutter med pause

Vært:
Maria Badstue
Læremester:
Jorma Panula
Program:
F. Mendelssohn: Hebriderne, koncert-ouverture, op. 26
J. Haydn: Symfoni nr. 104, D-dur, (London)
C. Nielsen: Bøhmisk-dansk folketone
L. v. Beethoven: Symfoni nr. 3, op. 55, Es-dur (Eroica)

ART EXIBITION med Øhavskunstnerne
2025-10-10 - 2025-10-16 | KunstPunkt, Storegade 14, Augustenborg, 6440
Kunstudstilling ART EXIBITION
KunstPunkt Storegade 14 Augustenborg
Fra lør. 11. – 16. okt.
Fernisering lørdag 11. oktober kl. 13–16 med workshop og Artist Talk.

En mangfoldig udstilling med Øhavskunstnerne præsenterer maleri, skulptur, tryk, portrætter og konceptkunst.

Øhavskunstnerne inviterer til en ny og alsidig udstilling, hvor både erfarne og nye medlemmer viser deres kunstneriske udtryk. Siden 1987 har gruppen samlet kunstnere fra Færøerne til Ruhr-området, og i denne præsentation kan publikum opleve alt fra Anita Køtlums stemningsfulde malerier til Elke Bliese og Erik Flyenrings arbejde med maleri og tryk. Jens Koch præsenterer akvareller og malerier, mens Pia Storm viser skulpturer og Eva Rowley både maleri, skulptur og smykker. Roland Runge udfolder sin konceptkunst, og Walther Juul bidrager med portrætter.
Ferniseringen finder sted lørdag den 11. oktober kl. 13–16. Her kan gæsterne deltage i en gratis workshop i portrætmaling med Jens Koch og Walther Juul kl. 13.30–15.00 (egen materialer medbringes). Kl. 15.00 følger en Artist Talk med Eva Rowley, hvor publikum får mulighed for at komme tættere på kunstnerens arbejdsproces og tanker.
Også gæsteudstillerne spiller en central rolle i helheden: Beth Lehner viser grafik, mens Birgitte Busk arbejder med trådmaleri. Derudover kan publikum under hele udstillingsperioden opleve Roland Runges videooptagelser fra otte af Øhavskunstnernes atelierer – et særligt indblik i de kreative processer bag værkerne.

Danmarks Motionsdag – Mental Sundhedsdag
2025-10-10 14:00 - 16:30 | Center for Verdensmål, Løkkegårdsvej 3, 6400 Sønderborg, Løkkegårdsvej 3, Sønderborg, 6400
GRATIS TILBUD TIL VIRKSOMHEDER
Giv medarbejderne en god start på efterårsferien!
Alle arbejdspladser i Sønderborg Kommune inviteres til en dejlig eftermiddag på Kær Vestermark med fokus på motion, motivation, trivsel og samvær.
Tag dine kollegaer med under armen og meld jer til dagen. Deltagelse er GRATIS, men man skal tilmelde sig via “Køb Billet” linket.
Alle er velkommen!
PROGRAM
13.45 Deltagerne ankommer til Kær Vestermark
14.00 Officiel velkomst ved Sønderborg Kommune
14.05 Inspirationsoplægget ”Arbejdsglæde – hvad er egentlig meningen?” ved erhvervspsykolog Helen Eriksen
14.50 Opvarmning
15.00 Aktivitet (løb, O-løb og/eller cykling) – efter aktiviteten er der mulighed for at købe forfriskninger, kaffe og kage
16.30 Tak for i dag
Arrangementet er støttet af Fabrikant Mads Clausen Fonden og Sønderborg Kommune.

Skibet er ladet med Pelle
2025-10-10 20:00 | Sønderborg Teater, Strandvej 1, Sønderborg, 6400
Hej! Jeg hedder Pelle, og jeg er femogenhalv år!
Trine Gadeberg er tilbage som Pelle på fem og et halvt år. Stævn ud i et forrygende show fyldt med sandheder – som set og sagt i børnehøjde.
I over 2 timer spillede Trine samtlige karakterer i en tour de force af et one-woman show, for med næsten 30 år i branchen, som en af landets mest benyttede komikere og entertainere, så er selvgjort nemlig velgjort.
Og som Pelle ville have anskuet det i sit barnesind, så er der ingen grund til at stoppe mens legen er god, så nu gør Trine det igen!
Det nye one-woman show har fået den maritime titel – Skibet er ladet med Pelle.
Og endnu engang vil publikum opleve de voksnes verden igennem det uskyldige barnesind, som er Pelles. For ingen er nemlig fredet, når Pelle denne gang har fået hyre som en del af underholdningen ombord på et cruiseskib i middelhavet, der vægter nonstop buffet og ekstra klor i den tilpissede pool, højere end selve sikkerheden om bord.
Igen vil Pelle få selskab af en lang række andre karakterer, som sammen med ham skal synge, trylle og danse sige igennem underholdning på skibet der aldrig sover.
Velkommen om bord og du skal selvfølgelig slippe for et – Kom bar’do’! så hvad med et – Kom an’do!?
Bag om Pelle
I 2020 fik revyfiguren Pelle sit helt store gennembrud på sociale medier, da hans nytårstale fik over tre millioner visninger og 70.000 delinger på Facebook. Harsk samfundskritik og -satire strømmer gennem den populære ”fem og en halv-år gamle” Pelle, når han med sit barnesprog gengiver de samtaler, han overhører sine forældre have om alt fra coronaregler, fodbold og påske til krigen i Afghanistan.
Pelle kom oprindeligt til verden i 1989 under navnet Svend-Bent, da Trine Gadeberg arbejdede som pædagogmedhjælper og fik opsnappet guldkorn af børnene i institutionen. Efter kort tid blev Svend-Bent til en reel revyfigur, som optrådte i lokalområdet. Pelle, som vi kender i dag, blev dog til under Kerteminderevyen i 2017 og året efter sluttede Kasper Le Fevre sig til som tekstforfatter på figuren.
Pelle har sidenhen fået et mere politisk satirisk udtryk – og med et glimt i øjet sætter Gadeberg og Le Fevre fokus på, hvordan børn opfatter den måde, voksne taler til og med hinanden om samfundsaktuelle emner. I 2018 fik Trine Gadeberg ”Årets Revykunstner”, også kendt under navnet ”Årets Dirch” for rollen som Pelle.
”Pelle lever i en verden, hvor voksne mennesker har mange meninger om, hvordan livet skal leves og ikke mindst, hvordan landet skal ledes. Pelle er derfor på mange måder et sandhedsvidne i den kyniske verden, vi lever i. Tonen har ikke før været så modbydelig og hård blandt voksne, som den er lige nu, og det forholder Pelle sig helt barnligt og åbenlyst til,” fortæller Trine Gadeberg.
Om Trine Gadeberg
Trine Gadeberg er sangerinde, revyskuespiller og multikunstner, og hun har siden 90’erne spillet med i utallige revyer landet over.
I 2003 blev hun får alvor landskendt med rollen som Pyt i julekalenderen Nissernes Ø. Hun har deltaget i Dansk Melodi Grand Prix med sangen Lykkefugl (2000), udgivet albummene Loving You (2001), Der stråler en stjerne (2008) og Diva (2009).
Siden 2010 har Trine Gadeberg optrådt med den komiske kvartet City Singler, med blandt andet Sofie Lassen-Kahlke, Kaya Brüel, Anne Louise Hassing, Vicki Berlin, Sofie Stougaard og Anne Sofie Espersen.
Senest optrådte Trine Gadeberg med showet Gammel vin på nye tasker (2019).
I 2020 producerede Trine Gadeberg sammen med sin mand, Kasper Le Fevre, første afsnit af podcastserien Den Hvide Dame samt strikkepodcasten Mens vi strikker i selskab med Ditte Hansen og Christiane Gjellerup Koch.
2022 blev året hvor Verden Ifølge Pelle var på Danmarksturne første gang efterfulgt af intet mindre end 16 ekstra shows i foråret 2023.

King Lear
2025-10-11 10:00 - 10:40 | Biblioteket Sønderborg, Nørre Havnegade 15, Sønderborg, 6400, Danmark
Kage, kaos og kærlighed med Passepartout Theatre Production
Skyd efterårsferien godt i gang og kom med i bageriet, når to skøre bagere skal bage en helt særlig fødselsdagskage – til selveste Kong Lear!
Kongen er blevet gammel og vil dele sit rige mellem sine tre døtre. Men først vil han vide: hvem elsker ham mest?
Mens melet flyver og kagedejen æltes, folder et stort drama sig ud i det lille bageri. De to bagere fortæller historien om Kong Lear – med grin, gær og masser af hjerte – så både børn og voksne kan være med.
Fra 6 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Familie-Solisterier
2025-10-11 14:00 - 15:00 | Café Alsion, Alsion 2, Sønderborg, 6400
Vi laver et Familie-Solisterier! Glæd jer til bugtaler Peter Nørgaard. Gratis entre.
Nu kommer en Solisterier for alle i familien – også de mindste. I dag gælder det bugtaler Peter Nørgaard, som rigtig mange kender fra tv.
Det bliver SÅ sjovt!
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Arne Alligator
2025-10-11 15:00 | Sønderborg Teater, Strandvej 1, Sønderborg, 6400, Danmark
Arne Alligator er ikke bare en alligator – han er børnenes superstjerne og bedste ven!
Med sit kæmpe smil, fjollede finurligheder og uimodståelige sange inviterer han jer med på en livlig rejse gennem junglen, hvor grin, glæde og fællesskab blomstrer under palmerne.
Når Arne går på scenen, går det ikke stille for sig! Showet er pakket med hits, som børnene allerede elsker og synger med på derhjemme – men her må de skråle med alt, hvad de har, danse i gangene og slippe begejstringen løs! Det bliver vildt, det bliver varmt – og det bliver helt vidunderligt!
Med over 220 millioner visninger på YouTube og millioner af streams er Arne Alligator et vaskeægte nordisk børneikon. Hans musik blander pop, rock, reggae og verdensrytmer, spillet live på rigtige instrumenter – og leveret med et glimt i øjet og kærlighed i hjertet.
Arne er sød, krammeklar og fuld af nysgerrighed – en ægte ven, som børnene elsker både på scenen og derhjemme. Måske vil de endda have ham med hjem som bamseven, så jungleminderne kan leve videre længe efter sidste tone har klinget ud.
Tag børn eller børnebørn med på et magisk jungleeventyr fyldt med musik, farver og fantastiske figurer. Arne Alligator LIVE er mere end bare et show – det er en fest for hele familien, hvor hjerterne danser, og grinene runger som ekko i junglen!

Flying Superkids
2025-10-11 16:00 - 18:00
FLYING SUPERKIDS VENDER TILBAGE TIL SØNDERBORG!

Glæd jer til hæsblæsende underholdning, højtflyvende spring og sprudlende livsglæde, når Flying Superkids optræder i Sydjysk Sparekasse Skansen den 11. og 12. Oktober
Billetter kan købes på www.flyingsuperkids.com

KLØVEDAL
2025-10-11 19:30 - 21:00 | Hotel Sønderborg Strand, Strandvej 1, Sønderborg, 6400, Danmark
MUSIKTEATER. Kløvedal er en gennemmusikalsk forestilling, der tager udgangspunkt i Nadia Kløvedals bestseller-erindringsbog om hendes opvækst i hippietidens 70’ere på godt og ondt. Producent “Det flydende teater”

Åbent hus på Nordals Naturskole
2025-10-12 10:00 - 15:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag hele familien med i skoven. Kom og vær med til et væld af familie aktiviteter på Nordals Naturskole. Vi bygger, snitter, smager, arbejder og er kreative med naturens materialer. Kom og vær med – der er aktiviteter til hele dagen.
Det er for alle.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Frokostjazz med Don Vappie og Finn Burich
2025-10-12 11:30 - 16:00 | Hotel Sønderborg Strand, Strandvej 1, Sønderborg, 6400, Danmark
Intet mindre end en utrolig jazzoplevelse i Sønderborg venter publikum søndag den 12. oktober. Til frokostjazz på Hotel Sønderborg Strand spiller nemlig det amerikansk/danske jazzensemble Don Vappie & Finn Burich Internationale New Orleans Jazzband.
Bandet består af musikere fra forskellige lande og ledes af den amerikanske jazzmusiker Don Vappie og den danske trombonist Finn Burich. Sammen bringer de den autentiske lyd fra New Orleans ud til et publikum, som ved utallige udsolgte koncerter har mødt netop dette band med virkelig stor begejstring.
Bandet forener det bedste fra amerikansk og europæisk jazztradition, med hovedvægt på den karakteristiske New Orleans-lyd: energisk, livlig og fyldt med improvisation. Gruppen spiller en vigtig rolle i at udbrede jazzkulturen og formidle musikarven fra New Orleans til nye generationer.
Frokostjazz arrangeres af New Orleans Jazz Sønderborg. Billet kan købes via hjemmesiden neworleansjazz.nu og indbefatter to stykker smørrebrød. Der er adgang fra kl. 11.30. Koncerten slutter kl. 16.

Kreativ efterårsferie for børn og unge
2025-10-13 09:00 - 14:00 | sønderjyllands kunstskole, Nørre Havnegade 15, Sønderborg, 6400, Danmark
Sønderjyllands Kunstskole holder billedskole for kreative kunstnerspirer, der går i i 0.-9. klasse og bor i Sønderborg Kommune.
3 dage med fantasi, farver og fordybelse hvor børn og unge får muligheden for at lave små kunstværker med professionelle kunstnere som lærere.
Mandag den 13.10. kl. 9-14
Tirsdag den 14.10. kl. 9-14
Onsdag den 15.10. kl. 9-14
Bemærk! Tilmelding gælder for alle 3 dage. Prisen inkl. blandt andet alle materialer.

Stor, større, størst
2025-10-13 10:00 - 10:45 | Biblioteket Sønderborg, Nørre Havnegade 15, Sønderborg, 6400, Danmark
Glæd jer til en humoristisk forestilling med Teater Badut
Er det bedst at være stor eller lille? Og hvornår er man stor nok? Hvad nu hvis man bliver så stor, at der slet ikke er plads til en i verden?
En poetisk og humoristisk klovneforestilling om klovnen Frk. Lange, der pludselig en dag får storhedsvanvid!
Inspireret af Halfdan Rasmussens børnebog Lange Peter Madsen.
For børn 3-7 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Sigurds rumrejse
2025-10-13 15:00 - 17:00 | Søndeborg Teater, Strandvej 1, Sønderborg, 6400
Teaterkoncert – in Space for hele familien. Sigurd Barret er klar med sit nye store formidlingsprojekt, teaterkoncerten Sigurds Rumrejse, som bringer os ud på en eventyrlig rejse ud i rummet.

Den standhaftige tinsoldat
2025-10-14 10:00 - 10:45 | Biblioteket Gråsten, Ahlmannsparken, Gråsten, Syddanmark, 6300, Danmark
Andersens Kuffert Teater besøger biblioteket
Glæd jer til at opleve H.C. Andersens klassiske eventyr om den store kærlighed, som sættes så gevaldigt på prøve.
En fødselsdag ændrer alt, da en dreng pakker en æske op med 25 tinsoldater – men én af dem skiller sig ud – den 25. soldat har kun ét ben. Om natten vækkes tinsoldaten til live og forelsker sig i en yndefuld danserinde, der balancerer på ét ben – præcis som ham. Men kærligheden får en fjende, da en mørk trold fra legetøjsskabets skygger hævder, at danserinden tilhører ham.
For børn 3-9 år og deres voksne.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Free webinar: Living and working in Denmark
2025-10-14 10:00 - 11:30
Are you interested in knowing what it is like to live and work in Denmark? And would you like to get information about job possibilities in Denmark? Then join one of our free-of-charge webinars and learn more about:

Living and Working in Denmark
The Danish Labour Market
Job opportunities in Denmark

All internationals are welcome to sign up. It will be fun, informative and hyggeligt!
The webinars will be held in English via Skype. You can sign up via the link below:
Events for jobseekers
Deadline for signing up is the day before the webinar at 10 am.
If you have any questions, you are welcome to contact workindenmark@workindenmark.dk
Upcoming webinars in 2025/2026:
September 9th, October 14th, November 11th, December 9th and January 13th – always from 10 am to 11.30 am.

Efterårsaktivitet for hele familien
2025-10-14 14:00 - 18:00 | Torvet i Gråsten, Torvet, Gråsten, 6300, Danmark
Den 14. oktober, tirsdag midt i efterårsferien, byder vi alle velkommen til en festlig efterårsdag med et væld af aktiviteter og masser af liv på Torvet i Gråsten. Der vil være aktiviteter fra kl. 14 – 18, med sjov for store og små med servering af mad fra Ankers Restaurant.
I år er der et ekstra fokus på at have byens mange børnefamilier med. Imens børnene boltrer sig på klatrevæggen, er fiks på fingrene i krea-værkstedet, vil der være mulighed for at nyde kaffe, kage i den helt rette efterårs-hygge-stemning.
Dagen rundes af med mulighed for køb af aftensmad, Ankers Restaurant står for en lækker suppe for både store og små. Vi sørger for, at der er plads til alle, og at alle går hjem med god oplevelse!
Det bliver en sand fornøjelse og vi håber at hele byen vil støtte op om festlighederne. Så kom og vær med – Vi fejrer efterårsferien i Gråsten.

Readathon
2025-10-14 14:00 - 22:00 | Biblioteket Sønderborg, Nørre Havnegade 15, Sønderborg, 6400, Danmark
Elsker du også at læse? Så kom til læsemaraton i din efterårsferie og tilbring 8 hyggelige timer i virkelig godt selskab
Der vil være masser af god læsestemning, snacks, aftensmad og underholdende quizzer undervejs.
Tag selv læsestof, pude og et tæppe med.
For børn og unge 10-15 år.
Tilmeld dig ved at sende en mail til: born@sonderborg.dk
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Den standhaftige tinsoldat
2025-10-15 10:00 - 10:45 | Biblioteket Nordborg, Løjtertoft 7, Nordborg, 6430, Danmark
Andersens Kuffert Teater besøger biblioteket
Glæd jer til at opleve H.C. Andersens klassiske eventyr om den store kærlighed, som sættes så gevaldigt på prøve.
En fødselsdag ændrer alt, da en dreng pakker en æske op med 25 tinsoldater – men én af dem skiller sig ud – den 25. soldat har kun ét ben. Om natten vækkes tinsoldaten til live og forelsker sig i en yndefuld danserinde, der balancerer på ét ben – præcis som ham. Men kærligheden får en fjende, da en mørk trold fra legetøjsskabets skygger hævder, at danserinden tilhører ham.
For børn 3-9 år og deres voksne.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Far på færde
2025-10-15 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

BerthelsenLyberth - “Mellem Storm Og Stilhed” // Sønderborghus
2025-10-17 08:00 - 17:00
Velkommen ind til en unik oplevelse! En samtale og en koncert på en og samme tid, Rasmus Lyberth og Julie Berthelsen. Rasmus og Julie er faktisk i familie. Rasmus Lyberth er fætter til Julie Berthelsens far. I mange, mange år har Rasmus kørt sin karriere i Grønland og I Danmark-og ude i den store verden, mens Julie har haft sit i Danmark, men tilfældigheder har gjort de to aldrig tidligere har lavet noget sammen, det vil sige indtil koncerterne i foråret 2025. Det var en storslået oplevelse for såvel publikum som artister, og det var derfor oplagt at gentage succesen i foråret 2026.
Julie Berthelsen – “I min verden har Rasmus altid været en stor stjerne. Jeg er vokset op som barn i Grønland med ham konstant i musikverdenen omkring mig, og også når han var i studiet med min far og indspille musik. Men mest af alt sang vi hans sange til morgensang i folkeskolen, og vi hørte ham i radioen. Det er derfra jeg husker ham bedst. Han var vores store troubadour. I mit voksne liv har jeg mødt Rasmus flere gange, ved forskellige musikalske lejligheder eller ved arrangementer der havde med Grønland at gøre. Det har altid været varmt og hyggeligt i hans nærvær, og jeg har altid kunne mærke, at han synes godt om det jeg laver. Når jeg har været på tourné og spillet koncerter i de forskellige spillesteder, har jeg set hans plakater hænge side om side med mine egne. Altid har jeg set ham som noget ganske særligt, især for Grønland, det grønlandske sprog, sangskatten og musikken.
Han er i mine øjne en fantastisk ambassadør for Grønland. For to år siden blev han 70 år og med det udkom en dokumentar om ham, som fortæller meget. Men ikke alt. Igennem hver vores respektive karrierer, har vi repræsenteret Rigsfællesskabet. Og alt det der ligger i linjerne imellem. Han har gjort det mest gennem sin musik og sang. Jeg har gjort det samme, men jeg har også været meget med på tv og i radio når der skulle snakkes om Grønland. Jeg ser denne koncert som unik og speciel, fordi vi skal snakke om livet i de to lande vi hører til-på godt og ondt. Vi skal snakke om det hele. Om alt “Mellem Storm og Stilhed”.

DANIEL HOFFE – “Halvt Inde – Comedy Tour 2026” // Sønderborghus
2025-10-17 08:00 - 17:00 | Sønderborghus, Martin Nyrops Plads 2, Sønderborg, 6400
Nogle går all in. Andre går hjem. Og så er der Daniel Hoffe – han står med et ben indenfor og det andet i en taxa på vej væk. Halvt inde i stand-up. Halvt inde I Influencerbranchen. Halvt inde i musikbranchen. Men mest af alt, Halvt inde i livet.
Og fuldstændig forvirret.
Dette er et show om at ville det hele, men aldrig helt tage springet.
Om kaos, dobbeltmoral og alle de gange, Hoffe har været så tæt på… men alligevel ikke.
Han er Danmarks første internetstjerne, som alle har glemt. En outsider med VIP-armbånd. En jyde, der ikke vil være for jysk. Hans personlighed er som et IKEA-møbel – 80% samlet, men der ligger stadig et par skruer tilbage, og ingen ved, om de er vigtige.
Men måske er det netop dér, de sjoveste historier opstår. I gråzonen mellem succes og fiasko. Mellem storhed og total forvirring. Mellem at have en plan – og glemme, hvad den var.
Hoffe lover, at vi nok skal komme fra A til B – men hvordan vi gør det,det er der ingen der ved. Hans hjerne står aldrig stille, og publikum bliver taget med direkte ind i kaosset I Hoffe’s hoved.
Han har samlet på vilde og sindssyge historier hele sit 40 årige liv. Han har befundet sig i de mest absurde, pinlige og direkte farlige situationer.
Og nu ved han endelig hvorfor: Så han kan fortælle det til jer !
Hvis du nogensinde har følt, at du var millimeter fra at have styr på dit liv – men stadig ikke helt – så er det her showet for dig. Et show hvor HOFFE finder ud af hvem han er.
Køb billet nu – inden Hoffe skifter mening og gør noget helt andet

Afsløring af Omsorgsbænken på Rønhaveplads
2025-10-17 14:00 - 15:00 | Rønhavegade 8, 6400 Sønderborg, Rønhavegade 8, Sønderborg, 6400
Fredag den 17. oktober kl. 14 er der noget at glæde sig til.
Da afslører borgmester Erik Lauritzen det nye kunstværk på Rønhaveplads
OMSORGSBÆNKEN
– et projekt som startede som en idé – et ønske om at skabe et fysisk symbol på omsorg, nærvær og fællesskab. – et sted hvor man kan sætte sig og finde ro, et sted hvor man kan mærke kærligheden i hver eneste lille mosaikbid, mærke kærligheden til Sønderborg – her har Sys Mindedahl virkelig lagt sjæl og mange arbejdstimer i et helt unikt kunstværk. I processen har mosaikkunstneren Simone Vogel og Kiana Kaviani været en stor hjælp og sammen har de fået bænken til at få det udtryk, I bliver præsenteret for denne dag.

The Third Sound // Mejeriet
2025-10-17 20:00 - 22:00 | Mejeriet, Løngang 2, Sønderborg, 6400, Danmark
Husk at købe billetter i forsalg hvis du vil have studenter-, U21- eller Barn Af Sønderborg rabat!
“The Third Sound are linchpins of the psychedelic underground” Clash Magazine
“Looks to shoegaze and the gloomier trips of early Creation classics… with some narcotic post-punk thrown in for good measure.” Shindig Magazine
“The Third Sound have returned on top-form? it?s the sound of waking to a burgeoning dawn, washed up in a deserted industrial land” Louder Than War
Berlin psych/post-punk band The Third Sound are today releasing their new album ‘Most Perfect Solitude’ and sharing a video for the final single ‘On Returning’. Out digitally now and on physical May 17th via Fuzz Club, the follow-up to 2021’s ‘First Light’ is also supported by UK and European tour-dates kicking off next week.
Talking about the newly-released ‘Most Perfect Solitude’ LP, The Third Sound?s sixth full-length, Hakon Adalsteinsson says: “After touring First Light’ heavily and releasing our Fuzz Club Session LP last year – a career-spanning, retrospective document in a way ? this album feels like starting with a clean slate. There is a certain warmth to some of the songs that has not been there before, but they still flicker between light and shadows, kind of like a slow-motion audio version of Brion Gysin?s Dreamachine.”
Arriving following recent singles ‘Another Time, Another Place‘ and ‘Wasteland, “On Returning’ is a shimmering psychedelic daydream contrasting breezy reverb-soaked guitars against Hakon’s dark, brooding vocal. On the track, he says: ?On Returning has a dreamy atmospheric feel to it but in a different way than we have done before I would say, as there is certain rawness to it as well. The lyrics have a simple theme: it’s about rising up from the ashes, coming back stronger…that sort of thing.”
Having spent the last few years touring heavily in The Third Sound, The Brian Jonestown Massacre and Golden Hours, Hakon’s mileage on the road influenced the making of the record in a number of ways. It was written and recorded over two weeks during a rare break in his gigging schedule, and travelling – and all the isolation and solitude that comes with it – also courses through the themes of the album itself. Hakon explains that the album?s title is a phrase lifted from Mary Shelley’s Frankenstein that he found by way of Werner Herzog’s journal writings in ‘Of Walking In Ice’, documenting the film-maker’s long walk from Munich to Paris, which Hakon was reading whilst out on tour himself:
“I noticed after the album was finished that many of the songs touched on the theme of trips or some sort of travel, so I knew immediately that it was going to be the title, especially because of the context I found it in. When you are travelling or touring you can find yourself in a weird sort of isolation, whilst also often looking for solitude to get away from everything. And, sometimes, it is best to listen to music in that most perfect solitude. We made this album relatively quickly as we only had a tight time frame to make it in. The odds were against us but just like gambling big and ending with a winning hand, it felt incredible, as well as a huge relief to realise when we pulled it off. It?s an album that we are extremely proud of, moving the band forward artistically.

BRANDPUNKT`s KVINDER Kunstudstilling
2025-10-18 - 2025-10-30 | KunstPunkt, Storegade 14, Augustenborg, 6440
BRANDPUNKT`s KVINDER Kunstudstilling
KunstPunkt Storegade 14 Augustenborg

– 30. oktober 2025

Åbent kl. 11-16
Fernisering Lørdag d. 18. oktober kl. 14.00
I den gamle brandstation i Augustenborg har en række kunstnere deres faste virke.
Blandt dem har fem kvinder nu fundet sammen i et nyt kunstnerisk fællesskab. De kalder sig Brændpunkts Kvinder, og de står bag den aktuelle udstilling.
Fælles for de fem er passionen for kunst og kunsthåndværk – med keramik som et centralt omdrejningspunkt. ”Keramik kan meget mere, end man lige tror,” fortæller gruppen, der især arbejder med installationer og eksperimenterende udtryk.
Kunsten er for dem uden alder – et åbent rum, hvor erfaring og nysgerrighed mødes.
”Vi er ret nye i fællesskabet, og med denne udstilling ønsker vi både at lære hinanden bedre at kende og at vise publikum, hvad vi kan – og hvad vi kan blive til. Vi glæder os til at høre, hvad DU tænker om vores udstilling,” siger Brandpunkts Kvinder.
At udstille er sårbart – man stiller sig frem og viser sit inderste. Men samtidig er det netop sårbarheden, der gør kunsten levende: Skal publikum skyde eller nyde?
Bag kvinderne står også deres trofaste ”bagmænd” – mændene, som altid er klar til at hjælpe med stiger, kasser, kørsler, vagter, madpakker og alt det praktiske. ”Uden dem gik det ikke,” siger kvinderne med et smil.
Brandpunkts Kvinder (og bagmænd) glæder sig til at byde publikum velkommen til udstillingen – og til at dele både kunst, fællesskab og nye begyndelser.

Leon Rotzler – digital kunst med personlig streg
2025-10-18 - 2025-11-08 | KunstPunkt, Storegade 14, Augustenborg, 6440
Leon Rotzler – digital kunst med personlig streg

okt. – 8. nov. 2025

Galleri UNG KUNST
Storegade 14 Augustenborg
Leon Rotzler udstiller i Galleri UNG KUNST, som er tilknyttet KunstPunkt.
Han begyndte som traditionel tegner med blyant og tusch, men en travlere hverdag gjorde det sværere at finde tid til papir og skitseblok.
Overgangen til det digitale tegnebræt blev derfor en naturlig udvikling. Her kan han arbejde fleksibelt og skabe sine karakteristiske værker – uden at det har noget med kunstig intelligens at gøre.
Hans billeder bærer stadig præg af den håndtegnede streg og udstråler en personlighed, der vidner om både teknisk kunnen og legende kreativitet.
20-årige Leon Rotzler er i gang med en 3-årig HF-uddannelse og har, trods ordblindhed, fundet sin egen kreative vej. Når han ikke er i skole, bruger han fritiden som mange andre unge – på computerspil sammen med venner – men indimellem fordyber han sig i sin store passion: digital tegnekunst.

Byg din egen monsterfælde
2025-10-18 10:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Det’ efterårsferie, det’ snart halloween, og nu skal der bygges monsterfælder!
Først skaber vi de værste og mest grusomme monstre, vi kan forestille os. Og bagefter bygger vi de fedeste fælder til dem. Præcis li’som ham der drengen, de kalder Vitello.
Stefan fra “Kreativ med ungerne“ kommer med god energi, masser af vejledning og alverdens materialer, når vi både skal tegne, klippe og klistre. Sammen laver vi de mest fantasifulde fælder ud af pap, ispinde, genbrugsmaterialer og meget andet. Og til sidst skal vi selvfølgelig også teste, om fælden virker på vores grusomme monster.
For børn i alle aldre – børn under 6 år skal følges med en voksen.
Der skal kun trækkes billet til de deltagende børn.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Tigeroak // Mejeriet
2025-10-18 20:00 - 22:00 | Mejeriet, Løngang 2, Sønderborg, 6400, Danmark
Husk at købe billetter i forsalg hvis du vil have studenter-, U21- eller Barn Af Sønderborg rabat!

Tigeroak bygger en bro mellem det lettilgængelige bløde soul og den eksperimenterende
jazz-energi. Med deres energiske grooves, melodiske omkvæd og figurative lyrik, er alle
velkomne.
Bag de komplekse rytmer, snørklede melodier og overraskende elektroniske effekter står
producer og lydkunstner Laurits Steen Møberg og vokalist Anna Prinds.
Duoen udgav deres debutplade Living and Living i 2023, og har i april 24′ udgivet EP’en Stay Close, med 100blaa og April Records bag sig. Den nye EP er en collage af hiphop grooves fra den londonske undergrund, 00?ernes neo-soul og elektronisk futuristiske landskaber, som
med præcision kombineres med kølig nordisk elegance, akustisk jazz og poetisk lyrik.
Svævende eventyrlige væsner fra skovsøer møder længselsfuld storbymenneske fra en
lejlighed med store vinduer og udsigt over hustage.
Tigeroak har senest vundet “Årets single” ved DMA Jazz, og modtog for nylig 6 ud af 6
stjerner for deres koncert på SPOT Festival i år samt 5 stjerner for deres First
Days-koncert på Roskilde Festival 2024. Deres debutplade er indspillet på Abbey Road i
London og duoen har rejst med musikken til Beijing, Paris, Berlin og senest New York.
Den Århus-baserede duo har flere gange besøgt radiokanalen P8 til interview og koncert,
samt spillet i DR koncertsal.
Tjek deres album, EP Stay Close ud her:
https://open.spotify.com/album/762extaMiY0j1gQxGnoUbr?si=LfSq2m4xS3yVb_3cfNKj7A
Foretrukne sociale medie: https://www.instagram.com/tigeroakmusic/

Hans-Christian Davidsen fortæller om sin nye bog: Lige på grænsen
2025-10-20 08:00 - 17:00 | BHJ Kultursalen Ahlmannsparken, Ahlefeldvej 4, Gråsten, 6300
Smuglere, soldater og saftige historier: Davidsen går hele vejen
Grænser er spændende. På den gode måde – men også på den nogle gange farlige.

Smugleri, spionage, trusler om grænserevision og familier, der bliver skilt ad. Krig, kærlighed og jagt på kolde kontanter. Soldater, der deserterer. Kriminelle, der bliver stoppet. Mennesker i uniform. Grænser mellem to sprog, to lovgivninger – ja, ofte mellem vidt forskellige samfundssystemer. Der er grænser, man er blevet enige om, og grænser, der er gennemtvunget med magt, uden at de mennesker, der bor i grænseområdet, er blevet spurgt.
Forfatter og kulturredaktør på Flensborg Avis, Hans Christian Davidsen, er klar med en ny bog: »Lige på grænsen – Her er fortiden aldrig helt forbi«.
Bogen handler om den dansk-tyske grænse og de mange historier, der gemmer sig under overfladen. Hans Christian Davidsen har cyklet på sin mountainbike fra grænsesten nummer 1 ved Skomagerhus ved Flensborg Fjord til grænsesten nummer 280 ude ved Vadehavet. Undervejs krydrer han sine oplevelser med både historiske fakta og forunderlige, overraskende fortællinger om de mange begivenheder, der har udspillet sig ved grænsen i de seneste år.
Bogen kan købes med rabat på dagen.

Fælleslæsning
2025-10-20 11:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.
